stanford-oval/wikipedia huggingface dataset:
Rimmijärvi (Orivesi)

| Rimmijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°45′31″N, 24°39′31″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Längelmäveden alue (35.72)
Laskujoki:  oja Äväntäjärveen 
Järvinumero:  35.724.1.023
Mittaustietoja
Pinnankorkeus:  97,1 m  
Rantaviiva:  0,612 km  
Pinta-ala:  2,246 ha  
Saaria:  ei saaria 
 fiRimmijärvi 
Rimmijärvi  on Pirkanmaalla Orivedellä Maunuksen kylässä sijaitseva järvi.
Maantietoa

Järven pinta-ala on 2,2 hehtaaria ja se on 200 metriä pitkä ja 150 metriä leveä. Se sijaitsee Mauksen kylän taakse jäävällä Maunuksenniemessä. Järvellä ei ole kartan mukaan saaria ja se on autio. Sen rantaviivan pituus on 600 metriä ja sen rannat ovat metsämaata.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Äväntäjärven valuma-alueeseen (35.724) se kuuluu. Järven vedenpinnan korkeus on 97,1 metriä mpy. Järveen ei ole johdettu ojia, mutta sillä on laskuoja, joka laskee Äväntäjärveen Köllinsaaren edustalle.
Historiaa

Vuoden 1958 peruskartassa laskuojan yli kulki polanne, joka oli vuoden 1977 kartassa muuttunut Kalasaaseen asti kulkevaksi tieksi.
Jeremiah Sola

| Jeremiah Sola> Henkilötiedot |
| --- | --- |
Koko nimi:  Jeremiah Sola
Syntynyt: 12. syyskuuta 1981 (ikä 43)
Kansalaisuus:   Yhdysvallat  Italia
Koripalloilija
Lempinimi:  JJ, J.J.
Pelipaikka:  Iso laitahyökkääjä
Pituus:  201 cm
Paino:  103 kg
Pelaajaura
Yliopistojoukkueet
1999–2000 2001–2003:   Loyola Marymount  Drake
Seurajoukkueet
  2004–2005   2008:   Apoel BC  JuveCaserta Basket  Pyrbasket  Fuerza Regia  Fileni BPA Jesi  KR Reykjavík
Jeremiah "JJ" Sola (s. 12. syyskuuta 1981) on yhdysvaltalais-italialainen aktiiviuransa lopettanut koripalloilija.
Sola pelasi urallaan Suomessa, Meksikossa, Italiassa, Kyproksella ja Islannissa, jossa voitti maan mestaruuden. Suomeen Sola saapui marraskuussa 2004, kun Pyrbasket hankki hänet eurovahvistukseksi liettualaispelaajan tilalle. Pyrbasket sijoittui kyseisellä kaudella kymmenenneksi eikä selviytynyt pudotuspeleihin. Sola oli runkosarjan viidenneksi paras pisteidentekijä 22,21 pisteen keskiarvolla. Aikaisemmin Sola oli menossa Italian toiseksi korkeimmalle sarjatasolle, mutta hän ei saanut vaadittua Italian kansalaisuutta tuolloin ajoissa. Kansalaisuuden Solalle hankkinut seura halusi kolmivuotisen pelaajasopimuksen ja kertoi muille seuroille Solasta negatiivisia asioita. Lokakuussa 2009 tehdyssä haastattelussa Sola kertoi lopettaneensa ammattilaisuransa. Hänellä oli vaimo ja lapsia, ja hän työskenteli Yhdysvaltain armeijan palveluksessa. Kommunikaatioyhteyksistä armeijassa vastannut Sola oli lähdössä Irakiin.
Sauropterygia

| Sauropterygia |
| --- | --- |
 Joutsenlisko (Plesiosaurus)
 Triaskausi- Liitukausi 
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Kladi::  Pantestudines
Ylälahko::  †Sauropterygia  Owen, 1860
Alaryhmät
 Atopodentatus  Placodontiformes Palatodonta  Placodontia  Eosauropterygia Nothosauria  Pachypleurosauria  Pistosauroidea 
Katso myös
   Sauropterygia Wikispeciesissä   Sauropterygia Commonsissa 
Infobox OKNimi-testi OK: 
Sauropterygia on muinainen vesimatelijaryhmä, johon kuuluvat esimerkiksi joutsenliskot eli plesiosaurukset sekä plesiosaurusten edeltäjät plakodontit ja notosaurit. Sauropterygia-mateiljoita eli varhaiselta triaskaudelta myöhäisliitukaudelle asti.
Luokittelu

YLÄLAHKO Sauropterygia
Kladi Placodontiformes
Platodonta
LAHKO Plakodontit Placodontia
Kladi Eosauropterygia
LAHKO Notosaurit Nothosauroidea
Alalahko Nothosauria
?Alalahko Pachypleurosauria
Kladi Pistosauroidea
Kladi Pistosauria
LAHKO Joutsenliskot Plesiosauria
Alalahko Lyhytkaulaiset joutsenliskot Pliosauroidea
Alalahko Pitkäkaulaiset joutsenliskot Plesiosauroidea
Jeremiah Wright

Jeremiah Wright
Jeremiah Alvesta Wright, Jr. (s. 22. syyskuuta 1941) on Chicagon Trinity United Church of Christ -seurakunnan aiempi pappi.
Pastori Wright oli Yhdysvaltain demokraattisen puolueen presidenttiehdokkuutta tavoittelevan Barack Obaman pappi. Pastori Wright tuli laajempaan maailmanlaajuiseen tietoisuuteen nimenomaan Obamaan liittyvien yhteyksiensä vuoksi.
Amerikkalainen ABC-televisiokanava esitti maaliskuussa 2008 lähetyksessään otteita pastori Wrightin saarnoista. Saarnat ovat eräiltä osin luonnehdittavissa poliittisesti sävyttyneiksi ja näkemyksiltään liian radikaaleiksi amerikkalaiselle keskivertoäänestäjälle. Wright väittää eräässä saarnassaan Yhdysvaltain toimivan Ku Klux Klanin alaisuudessa ja sanoo Yhdysvaltain hallituksen omalla ulkopoliittisella toiminnallaan "kerjänneen" syyskuun 11. päivän iskut Yhdysvaltain maaperälle. Vuodelta 2003 olevassa saarnassaan Wright toistaa useasti ilmausta "God damn America" (suom. Jumala kirotkoon Amerikan).
Maaliskuussa 2008 Barack Obama oli kommentoitunut yleisesti Jeremiah Wrightin mielipiteitä ennen ABC:n uutista siten, että "pastori Wright on kuin vanha setä, joka sanoo asioita, joista en ole aina samaa mieltä ("is like an old uncle who says things I don't always agree with"). Myöhemmin Obama ilmoitti 31.5.2008 eroavansa Chicagon Trinity United Church of Christ -seurakunnasta, vaikka Jeremiah Wright oli jo aiemmin vuoden 2008 alussa vetäytynyt papin tehtävistä eläkkeelle eikä siten enää tuossa vaiheessa toiminut Obaman pappina.
Santa Fe (Argentiina)

| Santa Fe |
| --- | --- |

 vaakuna
 Santa Fe
 Koordinaatit: 31°38′S, 60°42′W 
Valtio:  Argentiina
Maakunta:  Santa Fe
Väkiluku (2010):  395 500
 – Metropolialue:  487 300
Infobox OKVirheellinen NIMI-arvo: 
Santa Fe on samannimisen maakunnan pääkaupunki Argentiinassa. Vuonna 2010 siellä oli noin 395 500 asukasta.
Kaupungin jalkapallojoukkue on Club Atlético Colón.
Tunnettuja henkilöitä

Carlos Guastavino, säveltäjä
Aiheesta muualla

Kuvia tai muita tiedostoja aiheesta Santa Fe (Argentiina) Wikimedia Commonsissa
Jevgeni Zinitšev

Jevgeni Zinitšev
Jevgeni Zinitšev (ven. Евгений Зиничев; 1966 Leningrad – 8. syyskuuta 2021 Putoranan luonnonsuojelualue) oli venäläinen turvallisuusviranomainen ja poliitikko.
Zinitšev aloitti vuonna 1987 työskentelyn KGB:n palveluksessa. Vuosina 2006–2015 hän kuului Vladimir Putinin henkilökohtaiseen turvamiehistöön. Vuonna 2014 Zinitšev sai nimityksen FSB:n terrorisminvastaisen jaoksen varapäälliköksi ja vuonna 2015 FSB:n Kaliningradin-toimiston päälliköksi. Kesällä 2016 hänet nimitettiin Kaliningradin alueen kuvernööriksi, jona hän toimi, kunnes erosi perhesyihin vedoten lokakuussa 2016. Hänen seuraajakseen tuli Anton Alihanov.
Zinitšev sai pian Kaliningradin alueen kuvernöörin tehtävistä eroamisensa jälkeen kenraaliluutnantin arvon ja nimityksen FSB:n varajohtajaksi. Toukokuussa 2018 hän siirtyi Venäjän hätätilaministeriksi. Samassa kuussa hänet nimitettiin Venäjän federaation turvallisuusneuvoston jäseneksi. Zinitšev kuoli tapaturmaisesti arktisen alueen suuressa väestönsuojeluharjoituksessa Putoranan luonnonsuojelualueella. Hätätilaministeriön ja Venäjän tiedotusvälineiden mukaan hän hyppäsi kielekkeeltä veteen pudonneen kuvaajan perään, mutta osui kiveen ja kuoli. Tapaturmassa myös kuollut kuvaajana toiminut mies oli elokuvaohjaaja Aleksandr Melnik. Putin myönsi Zinitševille tämän kuoltua Venäjän sankarin arvonimen.
Jevgeni Zarafiants

Jevgeni Zarafiants (s. 1959) on venäläinen klassinen pianisti. Hän syntyi Novosibirskissä ja opiskeli Nižni Novgorodin Glinka-konservatoriossa.
Zarafiants on levyttänyt mm. Naxos-levy-yhtiölle Aleksandr Skrjabinin preludeja ja Domenico Scarlattin sonaatteja. Hän on lisäksi esittänyt 11-vuotiaana kuolleen Julian Skrjabinin pianomusiikkia.
Saksan hallitus

Logo
Saksan hallitus (saks. Bundeskabinett tai Bundesregierung) on Saksan liittotasavallan korkein toimeenpanovaltaa käyttävä elin. Sen muodostaa liittokansleri ja ministerit. Sen asema perustuu perusasetuksen 62 ja 69 artiklaan.
Valinta

Kanslerin valitsee liittopäivät presidentin ehdotuksesta. Valinnan jälkeen presidentti nimittää kanslerin. Ministerit nimittää ja erottaa presidentti kanslerin esityksestä.
Toiminta

Kansleri on vastuussa hallituksen johtamisesta ja sen poliittisen linjauksen päättämisestä. Ministerit ovat vapaita toimimaan virassaan itsenäisesti kanslerin asettamien poliittisten rajojen puitteissa. Kahden ministerin ollessa eri mieltä käsiteltävästä asiasta konflikti ratkaistaan äänestämällä.
Nykyinen hallitus

Saksan nykyinen hallitus on Scholzin hallitus.
Aiheesta muualla

Nykyinen hallitus (Arkistoitu – Internet Archive) bundesregierung.de
Jevgeni Voronov

| Jevgeni Voronov |
| --- | --- |
 Voronov vuonna 2011.
Henkilötiedot
Koko nimi:  Jevgeni Sergejevitš Voronov
Syntynyt: 7. toukokuuta 1986 (ikä 38) Mineralnyje Vody, Venäjän SFNT, Neuvostoliitto
Kansalaisuus:   Venäjä
Koripalloilija
Pelipaikka:  Heittävä takamies
Pituus:  193 cm
Paino:  95 kg
Pelaajaura
Seurajoukkueet
2002–2006 2006–2008 2008–2009 2009–2010 2010–2011 2011–2014 2014 2014–:   BK Lokomotiv–K. Krasnodar  TsSK VVS Samara  UNIKS Kazan  BK Krasnyje Krylja  MBK Dinamo Moskova  PBK TsSKA Moskova  Triumf Ljubertsy  BK Lokomotiv Kuban
Maajoukkueet
:   Venäjä
Aiheesta muualla
FIBA
| Mitalit> Maa:   Venäjä.Miesten koripallo. Olympialaiset  | Mitalit> Maa:   Venäjä.Miesten koripallo. Olympialaiset  | Mitalit> Maa:   Venäjä.Miesten koripallo. Olympialaiset  | Maa:   Venäjä> Miesten koripallo. |
| --- | --- | --- | --- |
|  Pronssia | Lontoo 2012 |  |  |
Jevgeni Sergejevitš Voronov (ven. Евгений Сергеевич Воронов, s. 7. toukokuuta 1986 Mineralnyje Vody, Venäjän SFNT, Neuvostoliitto) on venäläinen koripalloilija ja olympiamitalisti.
Voronov voitti Venäjän maajoukkueessa olympiapronssia Lontoossa 2012. Olympiamitali oli Venäjän ensimmäinen miesten koripallossa. Vuoden 2010 MM-kilpailuissa Voronov ja Venäjä olivat seitsemänsiä. Seuratasolla Voronov on voittanut Venäjän mestaruuden vuonna 2012 ja Venäjän cupin vuonna 2009. VTB United-liigan mestaruuden Voronov voitti vuonna 2012.
Jerry Hardin

| Jerry Hardin> Henkilötiedot |
| --- | --- |
Syntynyt: 20. marraskuuta 1929 (ikä 94) Dallas, Texas, Yhdysvallat
Ammatti:  näyttelijä
Puoliso:  Diane Hill
Aiheesta muualla
IMDb 
Elonet
Jerry Hardin (s. 20. marraskuuta 1929 Dallas, Texas) on yhdysvaltalainen näyttelijä.
Hardin opiskeli näyttelemistä texasilaisessa Southwestern Universityssa sekä Royal Academy of Dramatic Artissa Englannissa. Hän on esiintynyt useissa televisiosarjoissa, muun muassa Salaisissa kansioissa, jossa hän esitti Syväkurkkua. Elokuvia, joissa hän on esiintynyt, ovat muun muassa Punaiset ja Cujo – kauhun silmät.
Näyttelijä Melora Hardin on Jerry Hardinin tytär.
Jennifer Gadirova

| Mitalit | Mitalit | Mitalit |  |
| --- | --- | --- | --- |
|  Jennifer Gadirova juniorien MM-kilpailujen palkintojenjaossa 2019. |  Jennifer Gadirova juniorien MM-kilpailujen palkintojenjaossa 2019. |  Jennifer Gadirova juniorien MM-kilpailujen palkintojenjaossa 2019. |  |
Maa:   Iso-Britannia
Naisten telinevoimistelu
|  Olympialaiset  |  Olympialaiset  |  Olympialaiset  |  |
|  Pronssia | Tokio 2020 | joukkue |  |
| MM-kilpailut  | MM-kilpailut  | MM-kilpailut  |  |
|  Hopeaa | Liverpool 2022 | joukkue |  |
| EM-kilpailut  | EM-kilpailut  | EM-kilpailut  |  |
|  Hopeaa | München 2022 | joukkue |  |
Jennifer Gadirova (s. 3. lokakuuta 2004 Dublin, Irlanti) on brittiläinen telinevoimistelija. Hän on joukkuekilpailun olympia-, MM- ja EM-mitalisti.
Gadirova saavutti juniorien MM-kilpailuissa 2019 hypyssä hopeaa. Tokion kesäolympialaisissa 2021 hän saavutti pronssia joukkuekilpailussa sekä sijoittui permannolla seitsemänneksi ja moniottelussa 13:nneksi. Telinekohtaisissa karsinnoissa hän oli puomilla 24:s ja nojapuilla 43:s. Vuonna 2022 hän saavutti Münchenin EM-kilpailuissa hopeaa joukkuekilpailussa ja sijoittui permannolla viidenneksi. Saman vuoden MM-kilpailuissa Liverpoolissa hän saavutti joukkuekilpailussa hopeaa ja sijoittui permannolla seitsemänneksi. Pariisin kesäolympialaisista 2024 Gadirova oli poissa nilkkavamman vuoksi.
Jennifer Gadirovan kaksossisko Jessica Gadirova on telinevoimistelun olympiamitalisti ja maailmanmestari. Heidän vanhempansa ovat kotoisin Azerbaidžanista. Vanhemmat muuttivat vuonna 2001 Englantiin ja vuonna 2004 muutamaksi kuukaudeksi töihin Dubliniin, jossa kaksoset syntyivät.
Saattue (yhtye)

| Saattue> Tiedot |
| --- | --- |
Tyylilaji:  doom metal, death metal
Kotipaikka:  Riihimäki, Suomi
Laulukieli:  Suomi
Jäsenet:  Otto Haaparanta, laulu   Harri Lampinen, kitara   Tero Kalliomäki, kitara   Samu Lahtinen, basso   Mikael Ahlsten, rummut  
Levy-yhtiö:  Spikefarm, 2007-2009   Endless Desperation Prod., 2016–  
Aiheesta muualla
www.saattue.net/
Infobox OKNimi-testi OK: 
Saattue on vuonna 2001 perustettu metalliyhtye. Yhtye julkaisi ensimmäisen Kivisydän-EP:n vuonna 2004 ja sitä seuranneen Ikiuneen-EP:n vuonna 2006. Joitakin kappaleita julkaistiin myös Mikseri.netissä. Vuonna 2007 yhtye allekirjoitti levytyssopimuksen Spikefarm Recordsin kanssa ja tämän tuloksena yhtyeen esikoisalbumi Jäähyvästi julkaistiin vuoden 2008 tammikuussa. Yhtyeen toinen pitkäsoitto, nimeltään Vuoroveri, julkaistiin 21. lokakuuta 2009.
Alun perin yhtye toimi nimellä Kiduttajat jolloin se julkaisi pari omakustannedemoa kunnes
vuodesta 2004 nimeksi vakiintui Saattue.
Saattue julkaisi pienen levytystauon jälkeen Kärsimysnäytelmä-levyn vuonna 2016 venäläisen levy-yhtiön Endless Desperation Productions kautta. Levy on kuunneltavissa myös digitaalisesti Bandcamp-sivuston kautta. Samoihin aikoihin rummunsoittaja vaihtui joten ainakin levyllä kuullaan rumpalina Sameli Köykkä.
Saattue meni vuonna 2018 määrittelemättömän pituiselle tauolle. Lopettamishetkellä yhtyeellä on tekeillä EP-levy ja sen julkaisuajankohdasta ei ole tarkempaa tietoa. Saattue kuitenkin julkaisi pari coverkappaletta.
Vuonna 2020 Saattue palasi tauolta uuden laulajan voimin ja julkaisi singlen "Jossain muualla" neljänneltä albumiltaan. Samoihin aikoihin Mikael Ahlsten palasi rummunsoittajan paikalle.
Musiikissaan Saattue yhdistelee suomen kieltä synkkiin, raakoihin ja tunnelmallisiin elementteihin. Saattueen juuret ovat syvällä doom metallissa ja muissa äärimetallin alalajeissa. Tämän lisäksi yhtyeen musiikkiin ovat vaikuttaneet Mana Manan kaltaiset synkät rock-aktit.
Jäsenet

Otto Haaparanta – laulu
Harri Lampinen – kitara
Tero Kalliomäki – kitara
Samu Lahtinen – basso
Mikael "Miku" Ahlsten – rummut
Jäsenet > Entiset jäsenet

Sameli Kyökkä – rummut (2016–2019)
P. Pauanne – rummut (2001–2002)
P. Salo – rummut (2002–2003)
V. Heinonen – basso (2001–2004)
T. Kristian – rummut (2003–2005)
V. Mänty – laulu/kitara (2001–2005)
Tuukka Koskinen – laulu (2005–2019)
Jani Koskela – kitara (2005–2019)
Diskografia

Jäähyvästi (2008,  Spikefarm Records)
Vuoroveri (2009,  Spikefarm Records)
Kärsimysnäytelmä (2016,  Endless Desperation Prod.)
Vain toinen heistä (2021,  KillHill Records)
EP:t
Kivisydän (2004,  omakustanne)
Singlet
Jossain Muualla (2020, omakustanne)
Saattoväki (2020, omakustanne)
Demo 2001 (2001,  omakustanne)
Demo 2002 (2002,  omakustanne)
Ikiuneen (2006,  omakustanne)
Aiheesta muualla

Saattueen viralliset sivut
Saattue @ Myspace
Saattue Facebookissa
Jimmy Birklin

Jimmy Birklin (s. 12. tammikuuta 1970) on ruotsalainen suunnistaja. Tampereen MM-kilpailuissa 2001 Birklin voitti sprintin maailmanmestaruuden. Viestissä Birklin saavutti kaksi MM-pronssia Detmoldin MM-kilpailuissa 1995 ja Invernessin MM-kilpailuissa 1999. EM-kilpailuissa hänen paras saavutuksensa on keskimatkan 25. sija vuodelta 2004. Birklin voitti yhden suunnistuksen maailmancupin osakilpailun vuonna 2000 ja sijoittui kokonaiskilpailussa parhaimmillaan kahdeksanneksi vuonna 1998. Juniorien MM-kilpailuissa Birklin saavutti MM-hopeaa pitkällä matkalla ja viestissä vuonna 1990.
Jerome Rothenberg

Jerome Rothenberg
Jerome Rothenberg (11. joulukuuta 1931 New York, Yhdysvallat – 21. huhtikuuta 2024) oli yhdysvaltalainen runoilija.
Rothenberg opiskeli kirjallisuutta Michiganin yliopistossa, mistä hän valmistui 1953 maisteriksi. Vuosina 1953–1955 Rothenbeg palveli Yhdysvaltain maavoimissa Saksan Mainzissa. Saksasta palattuaan hän esitteli Paul Celanin ja Günter Grassin tuotantoa teoksessaan New Young German Poets (1959). Hän jatkoi opintojaan Columbian yliopistossa, josta hän valmistui vuonna 1959. Hän opetti uransa useissa yliopistoissa kirjallisuutta ja visuaalisia taiteita.
Hän perusti useita lehtiä ja julkaisi runokokoelmiensa lisäksi antologioita. Ensimmäinen oma runokokoelma ilmestyi nimellä White Sun Black Sun (1960). Antologioissa Rothenberg on käsitellyt muun muassa Pohjois-Amerikan intiaanien suullista perinnettä (Shaking the Pumpkin, 1986), avantgarde-runoutta (Revolution of the Word, 1996) ja juutalaista kirjallisuutta (A Big Jewish Book, 1989).
Rothenberg vieraili Suomessa vuonna 2000 markkinoimassa J. K. Ihalaisen suomeksi toimittamaa runovalikoimaa Hiljaisuuden peli: valitut runot 1960–2000.
Aiheesta muualla

Palladum kirjat
Moderni intiaani
Electronic Poetry Center (Arkistoitu – Internet Archive)
Publications (Arkistoitu – Internet Archive)
University of Notre Dame
Chicago Postmodern Poetry
Famous Poets and Poems
Ubu Web (Arkistoitu – Internet Archive)
Samizdat Magazine (Arkistoitu – Internet Archive)
Sati

”Hindulesken ja hänen edesmenneen puolisonsa polttoseremonia.” Kuva vuonna 1851 ilmestyneestä amerikkalaisesta teoksesta.
Satī (devanagari: सती; lähteestä riippuenselvennä myös suttee tai sutty) on Intiassa harjoitettu uhriseremonia, jossa naispuolinen leski poltetaan yhdessä kuolleen puolisonsa kanssa. Tiukan lainsäädännön vuoksi seremonia suoritetaan nykyään erittäin harvoin.
Näennäisesti satissa on kysymys lesken vapaaehtoisesta halusta seurata puolisoaan kuolemaan, mutta uhrin vapaaehtoisuudesta ei aina ollut täyttä varmuutta. Yleisesti hindulaisuus kuitenkin kieltää itsemurhan, minkä seurauksena satin harjoittamista on arvosteltu.
Satin hyväksynyt leski painaa ”verisen”, punaisen kädenjälkensä taloon, josta hän lähtee poltettavaksi miehensä kanssa.
Historiaa

Leskenpoltto oli ylempien kastien piirissä ollut tapa, jolla leski näyttää uskollisuutensa seuraamalla puolisoaan kuolemaan. Erään legendan mukaan uskollinen vaimo Savitri seurasi miestään kuolemaan, jolloin Yama-jumala palautti miehen henkiin. Itsensä miehen hautajaisissa tappanutta leskeä palvottiin jumalattarena, joka pääsi taivaaseen miehensä kanssa. Toisaalta eläviin leskiin suhtauduttiin kielteisesti, näiden uskottiin tuovan huonoa onnea. Niinpä mahtisukujen leskien oli uhrattava itsensä perheen kunnian säilyttääkseen. Luultavasti leskenpolton toivat Intiaan arjalaiset, joilla
oli tapana haudata päällikkönsä palvelijoineen ja vaimoineen.
Portugalilaiset kielsivät satin Goassa noin vuonna 1515. Hollanti ja Ranska kielsivät sen siirtomaissaan Chinsurahissa ja Pondichéryssä. Britit kielsivät satin Intiassa vuonna 1861. Vuonna 1988 satista tuli rikollista toimintaa Intian laissa.
Aiheesta muualla

Kuvia tai muita tiedostoja aiheesta Sati Wikimedia Commonsissa
Jimmy Armfield

Jimmy Armfield
James Christopher Armfield (21. syyskuuta 1935 Denton, Lancashire – 22. tammikuuta 2018) oli englantilainen jalkapalloilija, pelipaikaltaan oikea puolustaja. Hän pelasi koko uransa Blackpoolissa, jossa hän vuosien 1954 ja 1971 välillä pelasi 568 ottelua ja teki kuusi maalia.
Englannin maajoukkuetta Armfield edusti 43 kertaa vuosien 1959 ja 1966 välillä. Hän toimi myös maajoukkueen kapteenina. Armfield valittiin Englannin joukkueeseen vuoden 1962 MM-kisoihin, jossa hän oli turnauksen yksi parhaista oikeista puolustajista. Kisoissa Englannin tie katkesi puolivälierissä, kun se hävisi Brasilialle. Hänet nimettiin myös MM-ryhmään vuoden 1966 kotikisoihin, mutta kisat menivät hänen osaltaan pilalle loukkaantumisen vuoksi. Turnauksessa Englanti voitti maailmanmestaruuden.
Myöhemmin urallaan Armfield valmensi Boltonia ja Leeds Unitedia.
Sambo Euroopan kisoissa 2015

Euroopan kisojen 2015 sambo pidettiin Bakussa Heydar Aliyev Arenassa 22. kesäkuuta 2015. Sarjoja oli yhteensä neljä kummallekin sukupuolelle. Menestynein maa oli Venäjä, joka voitti viisi kultamitalia kahdeksasta ja yhteensä kahdeksan mitalia.
Mitalistit > Miehet

| 0 | 1 | 2 | 3 | 4 |
| --- | --- | --- | --- | --- |
| Sarja | Kultaa | Hopeaa | Pronssia |  |
| 57 kg |  Aymergen Atkunov |  Islam Gasumov |  Uladzislau Burdz    Vakhtangi Chidrashvili |  |
| 74 kg |  Stsiapan Papou |  Amil Gasimov |  Kakha Mamulashvili    Azamat Sidakov |  |
| 90 kg |  Alsim Chernoskulov |  Andrei Kazusionak |  Davit Karbelashvili    Radvilas Matukas |  |
| 100+ kg |  Artem Osipenko |  Vasif Safarbayov |  Yury Rybak    Razmik Tonoyan |  |
Mitalistit > Naiset

| 0 | 1 | 2 | 3 | 4 |
| --- | --- | --- | --- | --- |
| Sarja | Kultaa | Hopeaa | Pronssia |  |
| 52 kg |  Anna Kharitonova |  Nazakat Khalilova |  Magdalena Varbanova    Rūta Aksionova |  |
| 60 kg |  Yana Kostenko |  Kalina Stefanova |  Katsiaryna Prakapenka    Daniela Hondiu |  |
| 64 kg |  Tatsiana Matsko |  Olena Sayko |  Anna Shcherbakova    Sarah Loko |  |
| 68 kg |  Ivana Jandrić |  Volha Namazava |  Celine Conde    Olga Zakhartsova |  |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Venäjä | 5 | 0 | 3 | 8 |
| 2. |  Valko-Venäjä | 2 | 2 | 3 | 7 |
| 3. |  Serbia | 1 | 0 | 0 | 1 |
| 4. |  Azerbaidžan | 0 | 4 | 0 | 4 |
| 5. |  Bulgaria | 0 | 1 | 1 | 2 |
| 5. |  Ukraina | 0 | 1 | 1 | 2 |
| 7. |  Georgia | 0 | 0 | 3 | 3 |
| 8. |  Liettua | 0 | 0 | 2 | 2 |
| 8. |  Ranska | 0 | 0 | 2 | 2 |
| 10. |  Romania | 0 | 0 | 1 | 1 |
Jarkko Niemi (pyöräilijä)

Jarkko Niemi (s. 3. marraskuuta 1982 Tampere) on suomalainen pyöräilijä.
Niemi on voittanut maantiepyöräilyn Elite-sarjan Suomen mestaruuden 2012. Ratapyöräilyssä hän voitti pisteajon Suomen mestaruuden 2014.
Niemi sai vuonna 2018 varoituksen dopingista, sillä hänen näytteestään löytyi kiellettyä furosemidia. Näyte oli annettu harjoituskauden testissä marraskuussa 2017.
Jason Johnson

Jason Johnson voi tarkoittaa seuraavia henkilöitä:
Jason Johnson (s. 1973), yhdysvaltalainen baseballpelaaja
Jason Johnson (s. 1990), jamaikalainen jalkapalloilija
Jason Johnson (s. 1974), yhdysvaltalainen näyttelijä
Jason Johnson, yhdysvaltalainen professori
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jason Johnson”, voi hakea sivunnimihaulla, laajalla sivunnimihaulla tai tekstihaulla.
Janzé

| Janzé (Gentieg) |
| --- | --- |
 Sacré Coeurin kirkko
 vaakuna
 Janzé
 Koordinaatit: 47°57′41″N, 1°29′52″W 
Valtio:  Ranska
Alue:  Bretagne
Departementti:  Ille-et-Vilaine
Arrondissementti:  Fougères-Vitré
Pinta-ala:  
 – Kokonaispinta-ala:  41,3 km²
Väkiluku (2018):  8 329 
 – Väestötiheys:  201 as./km²
Kunnan numero:  35136
 
 Kunnan kotisivut 
Infobox OKVirheellinen NIMI-arvo: 
Janzé (bretoniksi Gentieg) on kunta läntisessä Ranskassa Ille-et-Vilainen departementissa Bretagnen alueella. Se sijaitsee noin 25 kilometriä Rennesin kaupungista kaakkoon.
Janzé on vanha kauppa- ja markkinakaupunki. 1800-luvulla se tuli tunnetuksi purjekankaiden kauppapaikkana. Lisäksi kaupungin markkinoilla kaupattiin tattaria sekä omenoita siiderin valmistukseen.
Kunnantalo
Kauppahalli
Aiheesta muualla

Kuvia tai muita tiedostoja aiheesta Janzé Wikimedia Commonsissa
Jerome Schneewind

Jerome B. Schneewind (1930 – 8. tammikuuta 2024) oli yhdysvaltalainen filosofi ja Johns Hopkinsin yliopiston filosofian professori. Hän käsitteli erityisesti etiikkaa, kuten eettisten teorioiden tyyppejä ja Immanuel Kantin etiikkaa, brittiläisiä empiristejä, ja utopioita.
Schneewind opiskeli Cornellin ja Princetonin yliopistoissa. Ennen tuloaan Johns Hopkinsiin vuonna 1981 hän opetti Princetonin, Chicagon, Yalen ja Pittsburghin yliopistoissa sekä Hunter Collegessa New Yorkissa. Hän opetti myös Leicesterin, Stanfordin ja Helsingin yliopistoissa.